'సాక్షాత్తూ ఎన్టీఆర్ గారే నాకీ సందేశాన్ని ఆకాశవాణి ద్వారా పంపారు. ఇది నమ్మని వాళ్లందరూ కచ్చితంగా నరకానికి పోతారని కూడా చెప్పమన్నారు' అని తాజాగా వర్మ ఫేస్ బుక్ పేజీలో పోస్ట్ చేశారు. ఇదే ఎన్టీఆర్ సందేశం అంటూ మహానటుడు ఎన్టీఆర్ వాయిస్లో ఉన్న ఓ వీడియోని కూడా పోస్ట్ చేశారు."రామ్ గోపాల్ వర్మ గారూ!.. మిత్రులు అక్కినేని నాగేశ్వరరావు గారు  పరిచయం చేయగా గతంలో మీరొకసారి మమ్మల్ని కలిశారు. మేము కరచాలనం చేశాం. మీ ప్రతిభను గురించి, మీ మేథస్సును గురించి, మీ ప్రజ్ఞాపాటవాలను గురించి, వ్యక్తిత్వాన్ని గురించి అక్కినేని నాగేశ్వరరావుగారు ఆనాడే నాకు మీ పరోక్షంలో వివరించారు. నేను ఇలా అశరీరవాణిగా మీకు వినిపించడానికి కారణం మీరు మాపై తీస్తున్న చలనచిత్రం. మరుగునపడబోతున్న చారిత్రక సత్యాలని మరుగున పెడుతున్నవారు బతికుండగానే తెరకు ఎక్కించే ప్రయత్నం చేయడం నిజంగా సాహసం, సాహసం, సాహసం. మీ సాహసాన్ని ప్రశంసించడంతో పాటు మీకు, ఈలోకానికి, నా అర్థాంగి లక్ష్మికి కూడా తెలియని కొన్ని అతిముఖ్యమైన విషయాలను మీకు చెప్పదలచాను. కార్యక్రమంలో మీరు ఎప్పుడేది అవసరమో మాకే తెలియును గనుక ఆవిషయాలను మేమే ఇలా అశరీరవాణి ద్వారా మీకు మాత్రమే వినిపించి చెబుతాం. మీ చిత్రం వెనుక ఇలా అమరపువీదానంలో అనీర్వచనీయమైన గౌరవవాదనలు అందుకుంటూ.. స్వర్గాధినేతతో సమానమైన మన్ననలను స్వీకరిస్తూ ఉన్న మేమూ ఉన్నామని అందరికీ చెప్పడానికే ఈ ఒక్క పర్యాయం అందరికీ వినిపిస్తున్నాం. ఇకపై మా ఏకాంత సంభాషణ మీతోనే!" అని ఎన్టీఆర్ వాయిస్తో ఈ వీడియో ఉంది.'లక్ష్మీస్ ఎన్టీఆర్' సినిమాను తీయడానికి నాకు అపారమైన బలమిస్తున్న శక్తి ఎన్టీఆరే, ఆ మహానుభావుడి ఆత్మ రోజూ నా కలలోకి వచ్చి తన ఆత్మకథను రాయించుకుంటోందని దర్శకుడు రామ్ గోపాల్ వర్మ గతంలో కూడా తెలిపారు. తాజాగా ఎన్టీఆర్ వాయిస్లో ఉన్న ఈ వీడియోని షేర్ చేయడంతో వర్మ అసాధ్యుడు, ఏదైనా చేయాలి అనుకుంటే ఆయన్ని ఆపడం ఎవరితరం కాదంటూ వర్మ ఈ పోస్ట్పై కామెంట్స్ పడుతున్నాయి.
'saakshaattuu ntr gaare naakii sandesaanni aakaasavaani dwara pampaaru. idhi nammani vaallandaruu kachitamgaa narakaniki potarani kuudaa cheppamannaru' ani taajaagaa varma fays buk paejeelo post chesaru. ide ntr sandesam antuu mahanatudu ntr vaayislo unna oo veedioni kuudaa post chesaru."ram gopal varma gaaruu!.. mitrulu akkineni nageshwararao gaaru  parichayam cheyagaa gatamlo meerokasari mammalni kalisaru. memu karachaalanam chesham. mee pratibhanu gurinchi, mee methassunu gurinchi, mee prajnaapaatavaalanu gurinchi, vyaktitvaanni gurinchi akkineni nageshwararaogaru aanade naaku mee parokshamlo vivarinchaaru. nenu ilaa asareeravaanigaa meeku vinipinchadaaniki kaaranam meeru maapai teestunna chalanachitram. marugunapadabotunna chaaritraka satyaalani maruguna pedutunnavaaru batikundagaane teraku ekkinche prayatnam cheyadam nijamgaa saahasam, saahasam, saahasam. mee saahasaanni prasamsinchadamto paatu meeku, eelokaaniki, naa arthaangi lakshmiki kuudaa teliyani konni atimukhyamaina vishayaalanu meeku cheppadalachaanu. kaaryakramamlo meeru eppudedi avasaramo make teliyunu ganuka aavishayaalanu meme ilaa asareeravaani dwara meeku matrame vinipinchi chebutam. mee chitram venuka ilaa amarapuveedaanamlo aneervachaneeyamaina gouravavaadanalu andukuntu.. swargaadhinetatho samaanamaina mannanalanu sweekaristuu unna memu unnaamani andarikee cheppadaanike ee okka paryayam andarikee vinipistunnam. ikapai maa ekanta sambhaashana meethone!" ani ntr vaayisto ee veedio undi.'lakshmis ntr' sinimaanu teeyadaaniki naaku apaaramaina balamistunna sakti ntr, aa mahanubhavudi aatma roojoo naa kalaloki vachi tana aatmakathanu rayinchukuntondani darsakudu ram gopal varma gatamlo kuudaa telipaaru. taajaagaa ntr vaayislo unna ee veedioni share cheyadamtho varma asaadhyudu, edaina cheyali anukunte aayanni aapadam evaritaram kaadantuu varma ee postpy comments padutunnaayi.